Document ID: 32005D0742

KOMMISSIONENS BESLUTNING
af 19. oktober 2005
om ændring af beslutning 2003/858/EF for så vidt angår listen over områder, hvorfra det er tilladt til EF at importere visse arter af levende fisk samt æg og mælke herfra til opdræt
(meddelt under nummer K(2005) 3964)
(EØS-relevant tekst)
(2005/742/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og produkter (1), særlig artikel 19, stk. 1, og
ud fra følgende betragtninger:
(1)
Ved Kommissionens beslutning 2003/858/EF af 21. november 2003 om dyresundhedsbetingelser og udstedelse af sundhedscertifikat ved import af levende fisk samt æg og mælke herfra til opdræt og levende akvakulturfisk og fiskevarer til konsum (2) er der opstillet en liste over tredjelande og dele af tredjelande, hvorfra det er tilladt til EF at importere levende fisk samt æg og mælke herfra til opdræt.
(2)
Bemærkningen »Kun karper« i skemaet i bilag I til beslutning 2003/858/EF er blevet udlagt på flere forskellige måder for så vidt angår beslutningens anvendelsesområde. Af klarhedshensyn bør nævnte klassifikationsangivelse gøres mere entydig med henblik på at lette anvendelsen af beslutningen.
(3)
Skemaet i bilag I bør samtidig forenkles, så gentagelse af kravene i certifikatmodellen undgås.
(4)
Beslutning 2003/858/EF bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2003/858/EF erstattes af teksten i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 19. oktober 2005.

Labels: 3
5
6